Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, kalitate-estandar zehatz eta ebaluagarriak dituen egoitzako zerbitzuaren eredu berri bat ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, sortu al da egoitzako zerbitzuaren eredu berri bat, hainbeste pautarik ez duena, pertsona eta autonomia pertsonalaren sustapena erdigunean dituen arreta ereduan oinarrituta, desgaitasuna duten pertsonei eta nahasmendu mental larria dutenei zuzenduta, kalitate-estandar zehatz eta ebaluagarriak sartuta?

2.- Nola eta noiz?

Iruñean, 2022ko abenduaren 2an

Foru parlamentaria: Jorge Esparza Garrido